gl gl gl en gl gl ja en ca gl en gl en ru en gl gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl es gl gl gl gl en gl gl gl gl lt en gl gl fr gl sv gl lt gl pt gl gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl gl
Ethel Vázquez cualifica de "grave" a seca e agoira un setembro complicado - G24
A conselleira de Infraestruturas chama a limitar o consumo de auga só ao imprescindible
Cre que cada vez serán máis os concellos que terán que impoñer restricións
G24.gal 14/08/2022 18:12 Última actualización 14/08/2022 19:10
A conselleira de Infraestruturas asegurou que Galicia está a vivir unha situación "grave" de seca, unha seca "histórica" que fai que os niveis dos encoros e os caudais dos ríos estean nos niveis máis baixos dende que hai rexistros. Precisou que na Confederación de Galicia-Costa as concas do río Lérez, en Pontevedra, e do Anllóns, na Costa da Morte e Bergantiños, están en prealerta; e que nas provincias de Ourense e de Lugo, dependentes da Confederación Hidrográfica Miño-Sil, a situación é máis grave porque a maioría dos concellos non teñen encoros de almacenamento.
Ademais, Ethel Vázquez considera que esta situación vaise manter o próximo mes e agoira un setembro complicado, no que cada día máis concellos terán que adoptar medidas "drásticas". Con este panorama a conselleira fai un chamamento á responsabilidade de toda a sociedade para facer un consumo responsable. Apela a gastar só a auga necesaria, a "imprescindible", e sobre todo a evitar usos lúdicos como poden ser as festas de espuma e de auga ou encher as piscinas.
E chama a que se faga en todos os ámbitos, comezando polas Administracións públicas (concellos e deputacións), todos os cidadáns e tamén o sector industrial. Neste sentido Ethel Vázquel envía mensaxes en dúas direccións: dunha banda as concellos, para que poñan en marcha os chamados plans de emerxencia contra a seca. Explicou que dende hai tres anos a Xunta habilitou unha liña de axudas para que o fagan, pero que polo de agora pouco máis dun cento de municipios conta con esta ferramenta. Por outro lado, mensaxe ás industrias, ás que insta a facer un uso responsable da auga e, principalmente, a apostar pola súa reutilización.
Por outra banda, a titular de Infraestruturas tamén se refería ás palabras do secretario xeral do PSdG, Valentín González Formoso, nas que lle pedía á Xunta que actuase ante a seca. Ethel Vázquez  afirma que as súas declaracións non son nada construtivas e que amosan "cero coñecemento dos feitos", ao tempo que lle reclama que arrime o ombreiro e que, como presidente da Deputación da Coruña, sume esforzos e coordinación.
Castrelo de Miño segue a abastecerse de auga con cisternas
Mingua a colleita de castaña por mor da seca
A seca pode reducir a colleita de castaña nun 30 %
A chuvia destes días non permite relaxar as medidas fronte á seca
Contido con Xeográficas Galicia .
Este venres comezan a poñer a cuarta dose da vacina da covid aos maiores de 85
Bruxelas corrixe a Planas e di que o veto non afectou nunca á pesca por riba dos 400 metros
Alcoa acada un acordo con Endesa para a subministración do 32% da electricidade
Agricultores da Terra Chá comezan a sementar soia con fins comerciais
Síguenos en redes sociais
Aviso legal e Política de Privacidade